
Ministru kabineta sēdes protokollēmums

Informatīvais ziņojums "Par Eiropas Savienības kohēzijas politikas programmas 2021.-2027. gadam 1.2.3. specifiskā atbalsta mērķa "Veicināt izaugsmi, konkurētspēju un jaunu darba vietu radīšanu MVU, tai skaitā caur produktivitāti veicinošām investīcijām" 1.2.3.7. pasākuma "MVU atbalsts kapitāla tirgos" izstrādi"

· 1. Pieņemt zināšanai iesniegto informatīvo ziņojumu.
· 2. Atzīt par aktualitāti zaudējušu Ministru kabineta 2021. gada 24. augusta sēdes protokola Nr. 57 36. § 3.4. apakšpunktā doto uzdevumu.
· 3. Ekonomikas ministrijai sadarbībā ar Finanšu ministriju un akciju sabiedrību "Attīstības finanšu institūcija Altum", ņemot vērā izvērtējumā par Baltijas mazo un vidējo uzņēmumu sākotnējā publiskā piedāvājuma fonda izveidi secināto, izstrādāt un ekonomikas ministram līdz 2023. gada 30. martam noteiktā kārtībā iesniegt izskatīšanai Ministru kabinetā specifiskā atbalsta mērķa īstenošanas noteikumus vai informatīvo ziņojumu par minētā fonda izveidi.

